ΓΡΑΠΤΗ ΕΡΩΤΗΣΗ E-0683/03

υποβολή: Mara Sornosa Martnez (PSE) προς την Επιτροπή

(7 Μαρτίου 2003)

Θέμα: Μη τήρηση της ρύθμισης σχετικά με τη δημόσια συμμετοχή στην ισπανική νομοθεσία περί ακτών

Ο ισπανικός νόμος 53/2002 της 30ης Δεκεμβρίου περί φορολογικών, διοικητικών και κοινωνικού χαρακτήρα μέτρων τροποποιεί ορισμένες διατάξεις του νόμου 22/1988 περί ακτών της 28ης Ιουλίου.

Η διαδικασία εκπόνησης και κύρωσης του εν λόγω συνοδευτικού νόμου έλαβε χώρα με την απόλυτη απουσία συμμετοχής εκ μέρους των πολιτών και των άμεσα θιγόμενων τομέων. Δεδομένου ότι πολλοί από τους συγκεκριμένους τομείς εξέφρασαν απόψεις περί της σοβαρήςποβάθμισης της προστασίας της ακτής που προκλήθηκε από την εγκριθείσα τροποποίηση:

Δεν θεωρεί η Επιτροπή ότι το Βασίλειο της Ισπανίας ενέκρινε την προαναφερθείσα νομοθεσία θίγοντας τις διατάξεις περί συμμετοχής και ενημέρωσης του κοινού των οδηγιών 85/337/ΕΟΚ(1) και 90/313/ΕΟΚ(2) και των μεταγενέστερων τροποποιήσεών τους·

(1) ΕΕ L 175 της 5.7.1985, σελ. 40.

(2) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(5 Μαΐου 2003)

Το ζήτημα που θέτει το Αξιότιμο Μέλος του Κοινοβουλίου, δηλαδή κατά πόσον η θέσπιση της ισπανικής νομοθεσίας σχετικά με τις ακτές συνιστά παράβαση διατάξεων τόσο της Οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την Οδηγία 97/11/ΕΚ του Συμβουλίου της 3ης Μαρτίου 1997(1), όσο και της Οδηγίας 90/313/ΕΟΚ του Συμβουλίου της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος, προκαλεί τα ακόλουθα σχόλια.

Η Οδηγία 85/337/ΕΟΚ εφαρμόζεται στην εκτίμηση των περιβαλλοντικών επιπτώσεων των δημοσίων και ιδιωτικών έργων που ενδέχεται να έχουν σημαντικές επιπτώσεις στο περιβάλλον. Για τους σκοπούς της εν λόγω Οδηγίας, ως σχέδιο (έργο) νοείται ηλοποίηση κατασκευαστικών εργασιών ή άλλων εγκαταστάσεων ή έργων, ή άλλες επεμβάσεις στο φυσικό περιβάλλον ή το τοπίο, στις οποίες περιλαμβάνονται και οι επεμβάσεις που αφορούν την εκμετάλλευση των πόρων του εδάφους. Από τον ορισμό αυτό προκύπτει ότι η κατάρτιση και η θέσπιση νομοθεσίας δεν εμπίπτει στο πεδίο εφαρμογής της Οδηγίας 85/337/ΕΟΚ.

Η Οδηγία 90/313/ΕΟΚποχρεώνει τις δημόσιες αρχές να απαντούν στις αιτήσεις πρόσβασης στις σχετικές με το περιβάλλον πληροφορίες. Τα σχέδια νομοθετικών διατάξεων που ενδέχεται να επηρεάζουν το περιβάλλον, θα μπορούσαν να εμπίπτουν στον ορισμό των πληροφοριών σχετικών με το περιβάλλον. Πέραν τηςποχρέωσης παροχής γενικών πληροφοριών στο κοινό για την κατάσταση του περιβάλλοντος, η εν λόγω Οδηγία δεν γεννάποχρεώσεις, για τις δημόσιες αρχές, να προβαίνουν στην ενεργό διάχυση πληροφοριών σχετικών με το περιβάλλον. Οι πληροφορίες που καταθέτει το Αξιότιμο Μέλος του Κοινοβουλίου δεν εμπεριέχουν στοιχεία για εικαζόμενηποβολή αιτήματος πρόσβασης στις σχετικές με το περιβάλλον πληροφορίες, στις αρμόδιες δημόσιες αρχές, ούτε στοιχεία για την αποδοχή ή απόρριψη του σχετικού αιτήματος. Ελλείψει τέτοιων στοιχείων, η Επιτροπή δεν είναι σε θέση να αποφανθεί για το κατά πόσον σημειώθηκε παράβαση των διατάξεων της εν λόγω Οδηγίας.

Βάσει των ανωτέρω παρατηρήσεων, η Επιτροπή θεωρεί ότι το συγκεκριμένο ζήτημα δεν εμπίπτει στο πεδίο εφαρμογής της Οδηγίας 85/337/ΕΟΚ και, ως εκ τούτου, δεν συνάγεται συμπέρασμα τυχόν παράβασης των διατάξεων της Οδηγίας 90/313/ΕΟΚ.

(1) ΕΕ L 73 της 14.3.1997.